open-index/open-wikipedia-markdown huggingface dataset:
Broken Frame Tour

Η περιοδεία *Broken Frame Tour* ήταν μια περιοδεία του αγγλικού ηλεκτρονικού συγκροτήματος Depeche Mode, που πραγματοποιήθηκε στα πλαίσια της παρουσίασης του δεύτερου δίσκου τους, *A Broken Frame*, ο οποίος κυκλοφόρησε τον Σεπτέμβριο του 1982.

## Πρόγραμμα Συναυλίας

#"Oberkorn (It's a Small Town)" (Εισαγωγή)
#"My Secret Garden"
#"See You"
#"Satellite"
#"New Life"
#"Boys Say Go!"
#"Tora! Tora! Tora!"
#
#*"Nothing to Fear" (Για τις συναυλίες του 1982)
#*"Big Muff" (Για τις συναυλίες του 1983)
#"Leave in Silence"
#"Shouldn't Have Done That"
#
#*"Monument" (Για τις συναυλίες του 1982)
#*"Get the Balance Right!" (Για τις συναυλίες του 1983)
#"The Meaning of Love"
#"Just Can't Get Enough" (δεν ερμηνεύτηκε σε όλες τις συναυλίες)
#"A Photograph of You" (σταμάτησε να ερμηνεύεται μετά το 2ο σκέλος)
#"The Sun and the Rainfall"
#; 1η επιστροφή στη σκηνή
#"Shout!"
#"Photographic"
#; 2η επιστροφή στη σκηνή
#"Dreaming of Me" (ερμηνεύτηκε σε ορισμένες συναυλίες)

## Ημερομηνίες Συναυλιών

## Μέλη

* David Gahan - Φωνητικά
* Martin Gore - Αρμόνιο, δεύτερα φωνητικά
* Alan Wilder - Αρμόνιο, δεύτερα φωνητικά
* Andrew Fletcher - Αρμόνιο

## Διάφορες Πληροφορίες

* Η περιοδεία ξεκίνησε τον Οκτώβριο του 1982. Είχε προηγηθεί μια μίνι περιοδεία, με τίτλο *See You Tour*, η οποία έληξε τον ίδιο χρόνο (1982). Το συγκρότημα ερμήνευσε σε 12 χώρες, κάποιες από αυτές ήταν ασιατικές, έτσι για πρώτη φορά οι Depeche Mode έφταναν σε ασιατική ήπειρο. Η περιοδεία τελείωσε τον Μάιο του 1983, αλλά το συγκρότημα ξεκίνησε την νέα περιοδεία του αμέσως επόμενου δίσκου, *Construction Time Again* τον Σεπτέμβριο του ίδιου έτους (1983).
* Είναι η πρώτη περιοδεία που οι Depeche Mode ερμηνεύουν πάνω από 18 τραγούδια, κάτι που κάνουν μέχρι και σήμερα. Συνήθως οι περιοδίες τους συμπεριλάμβαναν περίπου 20 τραγούδια.
* Τα τραγούδια του προγράμματος είναι από τους πρώτους δυο δίσκους (*Speak and Spell* και *A Broken Frame*), ενώ μόνο ένα, το single *Get the Balance Right!* είναι τραγούδι που το συγκρότημα έγραψε μετά την κυκλοφορία του *A Broken Frame* (1983) και άρχισε να παίζεται στις συναυλίες του 1983.

Κατηγορία:Depeche Mode
Κατηγορία:Περιοδείες
Μισέλ Χαζαναβίσιους

Ο **Μισέλ Χαζαναβίσιους** (γαλλικά *Michel Hazanavicius*, γενν. 29 Μαρτίου 1967) είναι Γάλλος σκηνοθέτης, παραγωγός και σεναριογράφος γνωστός κυρίως για τις κατασκοπευτικές παρωδίες *OSS 117: Αποστολή στο Κάιρο * (OSS 117: Cairo, Nest of Spies, 2006) και *Ο Κατάσκοπος που Γύρισε από το... Ρίο! Μυστικός Πράκτορας OSS 117* (OSS 117: Lost in Rio, 2009) . Το 2011 σκηνοθέτησε και έγραψε τη βωβή ταινία *[[The Artist]]* η οποία έλαβε μέρος στο διαγωνιστικό τμήμα του Φεστιβάλ Καννών το 2011. Ο Χαζαναβίσιους κέρδισε Όσκαρ σκηνοθεσίας, BAFTA καλύτερης σκηνοθεσίας και πρωτότυπου σεναρίου, Βραβείο Σεζάρ και έλαβε υποψηφιότητα για Χρυσή Σφαίρα σκηνοθεσίας και σεναρίου.

## Βιογραφία
Ο Μισέλ Χαζαναβίσιους γεννήθηκε από εβραϊκή οικογένεια με καταγωγή τη Λιθουανία και την Πολωνία. Πριν ασχοληθεί με τη σκηνοθεσία ταινιών, ασχολήθηκε με την τηλεόραση όπου εργάστηκε σαν σκηνοθέτης το 1988. Αρχικά ασχολήθηκε με τη σκηνοθεσία διαφημιστικών και αργότερα σκηνοθέτησε την πρώτη του ταινία *La Classe Αméricaine* για την τηλεόραση. Το 1997 σκηνοθέτησε την πρώτη του ταινία μικρού μήκους και ακολούθησε η πρώτη του κινηματογραφική ταινία *Mes Αmis*, στην οποία πρωταγωνίστησε ο αδερφός του και ηθοποιός Σερζ Χαζαναβίσιους.

Επτά χρόνια αργότερα, ο Χαζαναβίσιους έγραψε και σκηνοθέτησε τη δεύτερη κινηματογραφική ταινία του *OSS 117: Αποστολή στο Κάιρο * (OSS 117: Cairo, Nest of Spies), μια παρωδία των κατασκοπευτικών ταινιών της δεκαετίας του '60. Η ταινία αποδείχτηκε εισπρακτική επιτυχία με 23 εκατομμύρια δολάρια παγκοσμίως. Το 2009 ακολούθησε μια συνέχεια με τίτλο *Ο Κατάσκοπος που γύρισε από το... Ρίο! Μυστικός Πράκτορας OSS 117* (OSS 117: Lost in Rio). Το 2011 σκηνοθέτησε και έγραψε την ταινία *[[The Artist]]*. Η ταινία έλαβε μέρος στο διαγωνιστικό τμήμα του Φεστιβάλ Καννών του 2011 και ο Χαζαναβίσιους βραβεύτηκε με Όσκαρ Σκηνοθεσίας, BAFTA Καλύερης Σκηνοθεσίας και Πρωτότυπου Σεναρίου και έλαβε υποψηφιότητα για Χρυσή Σφαίρα σκηνοθεσίας και σεναρίου. Συνολικά η ταινία έλαβε 10 υποψηφιότητες για Όσκαρ, κερδίζοντας 5, 6 για Χρυσή Σφαίρα κερδίζοντας 3 και 12 υποψηφιότητες για BAFTA κερδίζοντας 7. Και στους τρεις αυτούς θεσμούς, η ταινία κέρδισε το βραβείο Καλύτερης Ταινίας.

## Προσωπική ζωή
Ο Χαζαναβίσιους είναι παντρεμένος με την ηθοποιό Μπερενίς Μπεζό, η οποία έπαιξε στις ταινίες *OSS 117: Αποστολή στο Κάιρο * (OSS 117: Cairo, Nest of Spies) και *The Artist*.

## Παραπομπές


Κατηγορία:Γάλλοι σεναριογράφοι
Κατηγορία:Γάλλοι παραγωγοί ταινιών
Κατηγορία:Γαλλοεβραίοι
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Γάλλοι σκηνοθέτες βωβών ταινιών
Κατηγορία:Γάλλοι σκηνοθέτες κινηματογράφου
Αναγνώστου (αποσαφήνιση)

Το ελληνικό επώνυμο **Αναγνώστου** μπορεί να αναφέρεται σε κάποιο από τα παρακάτω πρόσωπα:

* Αθανάσιος ή Θανασούλας Αναγνώστου, αγωνιστής στην Επανάσταση του 1821
* Γεώργιος Αναγνώστου (18ος αιώνας), αγιογράφος από την Ευρυτανία
* Γιαννάκης Αναγνώστου, αγωνιστής στην Επανάσταση του 1821
* Δημήτριος Αναγνώστου (18ος αι.), αγιογράφος από το Μέτσοβο
* Δημήτριος ή Δικαίος Αναγνώστου, αγωνιστής στην Επανάσταση του 1821
* Θανάσης Αναγνώστου, αγωνιστής στην Επανάσταση του 1821, εξάδελφος του προηγούμενου
* Ιωάννα Μπουκουβάλα-Αναγνώστου (1904-1992), λογοτέχνιδα και δημοσιογράφος
* Ιωάννης Λ. Αναγνώστου (1892-;), καθηγητής της παθοφυσιολογίας στο Πανεπιστήμιο Αθηνών
* Ιωάννης Αναγνώστου (17ος αι.), αγιογράφος από την Αμοργό
* Νικόδημος Αναγνώστου, μητροπολίτης Ιερισσού
* Νικόλαος Αναγνώστου ή **Νικόλαος Πρωτόγερας**, αγωνιστής στην Επανάσταση του 1821
* Πανταζής Αναγνώστου, αγωνιστής στην Επανάσταση του 1821
* Πρόδρομος Αναγνώστου (1871-1935), λόγιος ιερέας από τη Λέσβο
* Χαράλαμπος Αναγνώστου, αγωνιστής στην Επανάσταση του 1821
* Χαρίκλεια Αναγνώστου (19ος αι.), λογία από το Αϊβαλί (Κυδωνιές)
1495 Ελσίνκι

Ο **Ελσίνκι (Helsinki)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,391. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την ομώνυμη πόλη, πρωτεύουσα της χώρας.

## Φυσικά χαρακτηριστικά
Η μέση διάμετρος του Ελσίνκι εκτιμάται σε 18,37 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,120 ± 0,026. Ο Ελσίνκι περιστρέφεται γύρω από τον εαυτό του μία φορά κάθε 5 ώρες 19 λεπτά και 52 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ελσινκι
Κατηγορία:Ελσίνκι
1493 Ζίγκριντ

μικρογραφία|3D μοντέλο του αστεροειδούς 1493 Ζίγκριντ
Η **Ζίγκριντ (Sigrid)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,866. Ανακαλύφθηκε το 1938 από τον Βέλγο αστρονόμο Εζέν Ντελπόρτ, που παρατηρούσε από την Υκλ του Βελγίου, και πήρε το όνομά της από το όνομα της συζύγου του Δανού αστρονόμου Μπενγκτ Στρέμγκρεν.

## Φυσικά χαρακτηριστικά
Η μέση διάμετρος της Ζίγκριντ εκτιμάται σε 24,04 χιλιόμετρα. Ο φασματικός τύπος της είναι **F** (κατά Tholen) ή **Xc** (κατά SMASSII), ενώ το γεωμετρικό άλβεδό της είναι 0,049 ± 0,010. Η Ζίγκριντ περιστρέφεται γύρω από τον εαυτό της μία φορά κάθε 30 ως 55 ώρες περίπου, μία πολύ αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζιγκριντ
1494 Σάβο

μικρογραφία|3D μοντέλο του αστεροειδούς 1494 Σάβο
Ο **Σάβο (Savo)** είναι ένας μικρός αστεροειδής, που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,205. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τη φινλανδική περιοχή της Σαβονίας.

## Φυσικά χαρακτηριστικά
Η μέση διάμετρος του Σάβο δεν είναι γνωστή με κάποια ακρίβεια, αλλά εκτιμάται γύρω στα 10 χιλιόμετρα. Ο φασματικός τύπος του είναι **Sa** (λιθώδης). Ο Σάβο περιστρέφεται γύρω από τον εαυτό του μία φορά κάθε 5 ώρες και 21,0 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Σαβο
Καστέλ Τζιόβο

Το **Καστέλ Τζιόβο** (ιταλικά: *Castel Giovo*, γερμανικά: *Jaufenburg*) είναι κάστρο της βόρειο-ανατολικής Ιταλίας. Βρίσκεται στις Άλπεις στην κωμόπολη Σαν Λεονάρντο ιν Πασσίρια στην περιφέρεια Τρεντίνο-Άλτο Άντιτζε.

Στον λόφο, όπου βρίσκεται το κάστρο έχουν βρεθεί ίχνη προϊστορικού οικισμού μέσω του οποίου κατά το Μεσαίωνα περνούσε ο δρόμος προς το Τιρόλο. Την ίδια εποχή η περιοχή ανήκε στους "κόμητες του Τιρόλο" που ήταν κύριοι όλης της κοιλάδας Πασιρία, έτσι το 1200 έχτισαν το κάστρο όπου αναφέρεται και στα χρονικά της εποχής σαν "όμορφα ζωγραφισμένο" για τις ωραίες τοιχογραφίες που είχε. Το 1383 λόγω γάμου πέρασε στην ιδιοκτησία της οικογένειας "Fuchs von Fuchsberg" έως το 1738 που η οικογένεια είχε χάσει τη δύναμη της και το κάστρο καταστράφηκε. Η περίοδος αυτή χαρακτηρίστηκε ως η χρυσή εποχή του κάστρου. Το 1828 ένας αγρότης της περιοχής αγόρασε την έκταση όπου βρίσκονταν ποια μόνο τα ερείπια του κάστρου και το ενέταξε στο αγρόκτημα του. 
 
Σήμερα έχει ανακατασκευαστεί ο πύργος του κάστρου και έχουν ανακτηθεί πολλές τοιχογραφίες της εποχής της αναγέννησης. Εκεί στεγάζεται το μουσείο της περιοχής , Μουσείο Πασιρίας, που φιλοξενεί εκθέματα από την ζωή στο κάστρο αλλά και των κατόχων του. 

## Παραπομπές
*Albin Pixner, Die Jaufenburg - Burgruine über St. Leonhard in Passeier, in «Arx», 32, 2010, pp. 10-14.


## Εξωτερικοί σύνδεσμοι

*Μουσείο Πασιρίας

ΤζιοβοΚαστελ
Κατηγορία:Μουσεία στην Ιταλία
Ευρωλίγκα ανδρών 1997-98

Το **Κύπελλο Πρωταθλητριών ομάδων [[Ευρώπη]]ς [[καλαθοσφαίριση]]ς ανδρών** (από το 1996-97 επίσημα **[[Ευρωλίγκα ανδρών]]**) της περιόδου **[[1997]]-[[1998|98]]**, ήταν η **41η** διοργάνωση στην ιστορία του θεσμού. Διεξήχθη σε δυο στάδια με φάσεις ομίλων (στο κάθε στάδιο υπήρχαν 4 όμιλοι), απ΄ το δεύτερο εκ των οποίων προέκυψαν τα 8 ζευγάρια της φάσης των «16» (1o βήμα των Play-Off). Ακολούθησαν τα προημιτελικά (2ο βήμα των Play-Off) και τελικά το «φάιναλ-φορ», που έλαβε χώρα στη Βαρκελώνη, το διήμερο 21 Απριλίου-23 Απριλίου 1998. Στις 4 καλύτερες ομάδες προκρίθηκαν η Παρτιζάν Βελιγραδίου από τη Σερβία, οι ιταλικές Κίντερ Μπολόνια και Μπενετόν Τρεβίζο και η ΑΕΚ (Ελλάδα).

Σημειωτέον ότι ήταν το πρώτο στην ιστορία φάιναλ-φορ όπου δύο ομάδες από την ίδια χώρα δεν έπαιξαν μεταξύ τους στον έναν ημιτελικό, κάτι που συνέβη λόγω μιας πρόσφατης αλλαγής ενός παλαιότερου κανονισμού.

* Ημιτελικοί:  Παρτιζάν -  Μπολόνια 61-**83**,  Τρεβίζο -  ΑΕΚ 66-**69**.

* Τελικός:  Μπολόνια -  AEK **58**-44
* 3η-4η θέσεις:  Παρτιζάν -  Τρεβίζο 89-**96**

## Κατάταξη

## Σημειώσεις


## Αναφορές


## Πηγές
* Επίσημη ιστοσελίδα της Ευρωλίγκα

1998
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ρουστέμ Χαμίτοφ

Ο **Ρουστέμ Ζακίεβιτς Χαμίτοφ** (ρωσ.: *Рустэм Заки́евич Хами́тов*, μπασ.: *Рөстәм Зәки улы Хәмитов*, μεταγραφή Röstäm Zäki uly Khämitov) (γεννημένος στις 18 Αυγούστου 1954 στο Ντρατσένινο) είναι Ρώσος πολιτικός του κόμματος Ενωμένη Ρωσία. Είναι ο δεύτερος Πρόεδρος του ομοσπονδιακού υποκειμένου της Δημοκρατίας του Μπασκορτοστάν, ο οποίος εξελέγη στις 19 Ιουλίου του 2010 και διαδέχθηκε τον επί μακρόν ηγέτη Μουρταζά Ραχίμοφ μετά την παραίτησή του το 2010.

## Βιογραφία
Ο Χαμίτοφ γεννήθηκε από γονείς του έθνους Μπασκίρ. Ο πατέρας του, Ζακί Σαλίμοβιτς Χαμίτοφ (1930-1993), εργάστηκε ως καθηγητής, και ήταν γιατρός των τεχνικών επιστημών και η μητέρα του Ραΐσα Σινιγιατούλοβνα, εργάστηκε ως καθηγήτρια μαθηματικών, και τώρα είναι συνταξιούχα. Ο Χαμίτοφ ήταν Τιμημένος μηχανικός της Δημοκρατίας του Μπασκορτοστάν. 

Ήταν ο κοσμήτορας της Σχολής Γεωργικής Μηχανοποίησης του κράτους Μπασκίρ. Έχει επίσης εργαστεί στο Γεωργικό Πανεπιστήμιο το διάστημα 1973-1980. Ο νεότερος αδερφός του, Ρασίντ Χαμίτοφ, ζει στην Ουφά και εργάζεται ως οδηγός.

### Προσωπική ζωή
Ο Χαμίτοφ είναι παντρεμένος με την Γκουλσάτ Χαμίτοβα, και έχουν δύο παιδιά. Ο γιος του, Καμίλ είναι μηχανικός, ενώ η κόρη του είναι υπάλληλος σε μια εταιρεία τουρισμού. Και τα δύο από τα παιδιά του ζούν στη Μόσχα. Εκτός από τη γλώσσα Μπασκίρ που είναι η μητρική του, μιλάει άπταιστα Ρωσικά και τα Αγγλικά. Χόμπι του είναι η ανάγνωση βιβλίων, η μουσική, το σκι, η εξερεύνηση σπηλαίων, και το ράφτινγκ σε ποταμούς του Μπασκορτοστάν.

## Παραπομπές


## Εξωτερικοί σύνδεσμοι
* Πρόεδρος της Δημοκρατίας του Μπασκορτοστάν
* Το μπλόγκ του Χαμίτοφ 

Κατηγορία:Ρώσοι πολιτικοί
Κατηγορία:Δημοκρατία του Μπασκορτοστάν
Ευρωλίγκα ανδρών 1998-99

Το **Κύπελλο Πρωταθλητριών ομάδων [[Ευρώπη]]ς [[καλαθοσφαίριση]]ς ανδρών** (και τρίτο σαν **[[Ευρωλίγκα ανδρών]]**) της περιόδου **[[1998]]-[[1999|99]]**, ήταν η **42η** διοργάνωση στην ιστορία του θεσμού. Διεξήχθη σε δυο στάδια με φάσεις ομίλων (στο κάθε στάδιο υπήρχαν 4 όμιλοι), απ' το δεύτερο εκ των οποίων προέκυψαν τα 8 ζευγάρια της φάσης των «16» (1o βήμα των Play-Off). Ακολούθησαν τα προημιτελικά (2ο βήμα των Play-Off) και τελικά το «φάιναλ-φορ», που έλαβε χώρα στο Μόναχο, το διήμερο 20 Απριλίου-22 Απριλίου 1999.

Στις 4 καλύτερες ομάδες προκρίθηκαν δυο συμπολίτες ιταλικοί σύλλογοι, η Κίντερ Μπολόνια και η *Τιμσίστεμ* Φορτιτούντο Μπολόνια, ο Ολυμπιακός Πειραιώς και, για πρώτη φορά στα χρονικά, η λιθουανική Ζαλγκρίρις Κάουνας. Μάλιστα η τελευταία έκανε και τη μεγάλη έκπληξη, σαρώνοντας τον πρωταθλητή Ευρώπης του 1997 Ολυμπιακό στον ημιτελικό και υποτάσσοντας με σχετική άνεση την Κίντερ Μπολόνια στον Τελικό.

* Ημιτελικοί: Κίντερ-Τιμσίστεμ **62**-57, Ζάλγκιρις-Ολυμπιακός **87**-71

* Τελικός: Ζάλγκιρις-Κίντερ **82**-74

* 3η-4η θέσεις: Ολυμπιακός-Τιμσίστεμ **74**-63

Η σύνθεση της Ζάλγκιρις: Τάιους Έντνι και Άντονι Μπάουι (ΗΠΑ), Γίρι Ζίντεκ (Τσεχία), Σαούλιους Στομπέργκας, Τόμας Μασιούλις, Εουρέλιους Ζουκάουσκας και Μιντάουγκας Ζουκάουσκας, Ντάινιους Αντομάιτις, Ντάριους Μασκολιούνας, Κεστούτις Σεστόκας.

## Παραπομπές


## Πηγές
* Επίσημη ιστοσελίδα της Ευρωλίγκα

1998-99
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Ευρωλίγκα ανδρών 1999-2000

Η **[[Ευρωλίγκα ανδρών]]** (FIBA Euroleague) της περιόδου **[[1999]]-[[2000]]**, ήταν η **43η** διοργάνωση στην ιστορία του θεσμού, και θεωρείται ιστορικά ως η τελευταία της παλαιότερης εποχής, καθώς από την επόμενη περίοδο διεξήχθησαν παράλληλα δύο διακριτές διοργανώσεις του ίδιου επιπέδου.

Πραγματοποιήθηκε και πάλι σε δυο προκριματικά στάδια με φάσεις ομίλων (στο κάθε στάδιο υπήρχαν 4 όμιλοι), απ' το δεύτερο εκ των οποίων προέκυψαν τα 8 ζευγάρια της φάσης των «16» (1o βήμα των Play-Off). Ακολούθησαν τα προημιτελικά (2ο βήμα των Play-Off) και τελικά το «φάιναλ-φορ», που έλαβε χώρα στη Θεσσαλονίκη στο νέο τότε κλειστό στάδιο του ΠΑΟΚ (εγκαινιάστηκε το 2000, λίγο πριν το φάιναλ-φορ), κατά το διήμερο 18 Απριλίου-20 Απριλίου 2000. 

Στα Play-Off αυτής της διοργάνωσης είχαμε δυο αξιοσημείωτους αποκλεισμούς, για τον Ολυμπιακό (από την Ολίμπια Λιουμπλιάνας) και για τη Ρεάλ Μαδρίτης από τη Βιλερμπάν. Στις 4 καλύτερες ομάδες προκρίθηκαν ο Παναθηναϊκός, η ισπανική Μπαρτσελόνα, η Μακάμπι Τελ Αβίβ και η Εφές Πίλσεν από την Τουρκία. Το τρόπαιο του πρωταθλητή Ευρώπης κατέκτησε ο Παναθηναϊκός, μπροστά σε 8.500 θεατές στον τελικό, και αναδείχθηκε Πρωταθλητής Ευρώπης για 2η φορά στην ιστορία του.

## Φάιναλ φορ

* Ημιτελικοί:  **Παναθηναϊκός Α.Ο.** (Ζέλικο Ομπράντοβιτς) -  Εφές (Εργκίν Αταμάν) **81**-71 **Μακάμπι** (Νέιτ Χάφμαν 24 πόντοι)-  Μπαρτσελόνα **65**-51

* 3η-4η θέσεις:  **Εφές** -  Μπαρτσελόνα **75**-69

* Τελικός:  **Παναθηναϊκός Α.Ο.** (Ζέλικο Ρέμπρατσα MVP με 20 π. και 8 ριμπάουντ, Οντέντ Κάτας 17 π.) -  Μακάμπι (Νέιτ Χάφμαν 26 π.) **73**-67 
 
## Κατάταξη

Η τελική κατάταξη ήταν η εξής:

## Παραπομπές


## Εξωτερικοί σύνδεσμοι
* EuroLeague 2000 at FIBA Europe website.

2000
Ευρωλιγκα ανδρων
Ευρωλιγκα ανδρων
Ευρωλιγκα ανδρων
Γεωγραφία νεωτερική

Η ***Γεωγραφία νεωτερική*** είναι έργο των Δανιήλ Φιλιππίδη και Γρηγόριου Κωνσταντά που εκδόθηκε στη Βιέννη το 1791. Είναι περιηγητικό έργο που επικεντρώνεται σε κοινωνικά και ιστορικά θέματα των περιοχών που περιγράφονται. Θεωρείται από τα πιο σημαντικά έργα του Νεοελληνικού Διαφωτισμού. Οι συγγραφείς του υιοθέτησαν για την εποχή τους καινοτόμες μεθόδους, βασίστηκαν στην προσωπική έρευνα των περιγραφόμενων περιοχών και χρησιμοποίησαν τη σύγχρονή τους ευρωπαϊκή βιβλιογραφία.

Η *Γεωγραφία νεωτερική*, έργο γραμμένο στη δημοτική, περιγράφει τις κοινωνικές εξελίξεις και διατυπώνει προοδευτικές για την εποχή ιδέες. Κατακρίνει την κοινωνική ανισότητα και τον οικονομικό κατασπαραγμό που προκαλεί η Οθωμανική Αυτοκρατορία.

## Πηγές
* Κοντογεώργης Δημήτριος: «Δανιήλ Φιλιππίδης», 2008, *Εγκυκλοπαίδεια Μείζονος Ελληνισμού*, εκδ. «Εύξεινος Πόντος».

Κατηγορία:Βιβλία Γεωγραφίας
Κατηγορία:Νεοελληνικός διαφωτισμός
Οκτάβα

Στη μουσική, μια **οκτάβα** (λατινικά: *octavus*, **ογδόη**), γνωστή και ως *διαπασών* ή *τέλεια οκτάβα*, είναι το διάστημα μεταξύ ενός μουσικού φθόγγου και ενός άλλου με τη μισή ή τη διπλάσια συχνότητα. Ορίζεται από το ANSI ως μονάδα επιπέδου συχνότητας, όταν η βάση του λογαρίθμου είναι δύο. Η σχέση της οκτάβας είναι ένα φυσικό φαινόμενο που αναφέρεται ως «το βασικό θαύμα της μουσικής», η χρήση του οποίου είναι «κοινή στα περισσότερα μουσικά συστήματα».

## Παραπομπές


Κατηγορία:Μουσική θεωρία
Ποδοσφαιρική Ομοσπονδία Αγροτικών Σωματείων Πάφου

Η **Ποδοσφαιρική Ομοσπονδία Αγροτικών Σωματείων Πάφου (ΠΟΑΣΠ)** είναι ποδοσφαιρική ομοσπονδία της επαρχίας Πάφου. Αποτελεί μία εκ των 11 αγροτικών (τοπικών) ομοσπονδιών μελών της Συνομοσπονδία Τοπικών Ομοσπονδιών Κύπρου (ΣΤΟΚ), την μοναδική στην επαρχία Πάφου. Η ΠΟΑΣΠ αποτελεί ένα από τα ιδρυτικά μέλη της ΣΤΟΚ.

## Ίδρυση
Η ΠΟΑΣΠ ιδρύθηκε το 1971 με κύριο σκοπό τη οργανώσει το αγροτικό ποδόσφαιρο της πόλης και επαρχίας Πάφου. Τα ιδρυτικά μέλη της ΠΟΑΣΠ ήταν:

*Άρης Πολεμίου
*Ακρίτας Χλώρακας
*Άδωνις Γεροσκήπου
*Ατρόμητος Γεροσκήπου
*ΑΕΚ Κισσόνεργας
*Πυρσός Έμπας
*Πράσινη Θύελλα Πέγειας
*
*ΑΠΟ Δημητράκης Αργάκας
*

## Διοργανώσεις
Οι διοργανώσεις που διεξάγει η ΠΟΑΣΠ σήμερα είναι:
*Α΄ κατηγορία ΠΟΑΣΠ
*Β΄ κατηγορία ΠΟΑΣΠ
*Κύπελλο ΠΟΑΣΠ
*Super Cup ΠΟΑΣΠ

## Διακριθέντα σωματεία
Ο πίνακας που ακολουθεί παρουσιάζει τις ομάδες που ξεκίνησαν ως μέλη της ΠΟΑΣΠ και ακολούθως συμμετείχαν στα εθνικά πρωταθλήματα της Κύπρου, τα οποία διοργανώνει η Κυπριακή Ομοσπονδία Ποδοσφαίρου (ΚΟΠ). Για κάθε ομάδα αναφέρεται η ανώτατη κατηγορία στην οποία έχει συμμετάσχει.




## Παραπομπές


## Πηγές
* 

## Εξωτερικοί σύνδεσμοι

* 

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λεμεσού
Λαμπουάν

Η **Ομοσπονδιακή Επικράτεια της Λαμπουάν** () είναι μια από τις 3 Ομοσπονδιακές Επικράτειες της Μαλαισίας. Πρωτεύουσα είναι η Βικτώρια. Έχει έκταση 91 τ.χλμ. και πληθυσμό 95.100 κατοίκους, σύμφωνα με την απογραφή του 2020. Είναι ένα νησιωτικό σύμπλεγμα βόρεια του κρατιδίου Σαμπάχ. 

Το όνομα *Λαμπουάν* βγαίνει από τη μαλαισιανή λέξη *Labuhan* που σημαίνει *όρμος*. 

## Γεωγραφία
thumb|Το νησί Λαμπουάν
thumb|250px
Η Λαμπουάν είναι ένα νησιωτικό σύμπλεγμα βόρεια του κρατιδίου Σαμπάχ. Αποτελείται από τη Λαμπουάν, το κύριο νησί με έκταση 75 τ.χλμ. και πρωτεύουσα τη Βικτώρια και από έξι άλλα μικρότερα νησιά: Πουλάου Μπουρούνγκ, Πουλάου Ντάατ, Πουλάου Κουραμάν, Πουλάου Παπάν, Πουλάου Ρουσουκάν Κεσίλ και το Πουλάου Ρουσουκάν Μπεσάρ.

## Υποδιαιρέσεις

Η Λαμπουάν υποδιαιρείται σε 19 συνοικίες:
* Καμπούνγκ Ταντζούνγκ Αρού
* Καμπούνγκ Ταντζόνγκ Κουμπόνγκ
* Καμπούνγκ Μποκίτ Καλάμ
* Καμπούνγκ Πατάου-Πατάου
* Καμπούνγκ Ποόν Μπατού
* Καμπούνγκ Σουνγκάι Μπενταούν
* Καμπούνγκ Σουνγκάι Παγκάρ
* Καμπούνγκ Σουνγκάι Λαμπού
* Καμπούνγκ Ντουριάν Τουντζούνγκ 
* Καμπούνγκ Γκανγκαράκ 
* Καμπούνγκ Μουσλίμ
* Καμπούνγκ Μπουμπερό Νταλάκ & Λάουν
* Μπατού Αράνγκ
* Μπατού Μανικάρ
* Βικτώρια
* Λαγιάνγκ-Λαγιανγκάν
* Ράντσα-Ράντσα
* Κιαμσάμ
* Λουμπόκ-Τεμιάνγκ

## Εκπαίδευση
Η Λαμπουάν έχει πολλά σχολεία. Έχει, όμως μόνο ένα εθνικό σχολείο, το Εθνικό Σχολείο.

## Δείτε επίσης
* Κράτη και Ομοσπονδιακές Επικράτειες της Μαλαισίας

## Παραπομπές


## Εξωτερικοί σύνδεσμοι
* 

Κατηγορία:Κρατίδια και Ομοσπονδιακές Επικράτειες της Μαλαισίας
Κρατίδια και Ομοσπονδιακές Επικράτειες της Μαλαισίας

Η **[[Μαλαισία]]** διαιρείται σε 13 κρατίδια και 3 Ομοσπονδιακές Επικράτειες:
thumb|500px|Τα κρατίδια και οι Ομοσπονδιακές Επικράτειες της Μαλαισίας
thumb|500px|

## Παραπομπές


Κατηγορία:Γεωγραφία της Μαλαισίας
Περιοδείες των Depeche Mode

Παρακάτω είναι η λίστα των περιοδειών των Depeche Mode από το 1980 μέχρι σήμερα. Για μερικές συναυλίες του 1980 το συγκρότημα ακόμη ονομαζόταν Composition of Sound.

Κατηγορία:Περιοδείες
Βαυκισμός

Ο **Βαυκισμός** είναι είδος ιωνικού χορού εύθυμου ή βακχικού χαρακτήρα· το όνομά του πήρε από το χορευτή Βαύκο. Πολυδ. (IV, 100): "και βαυκισμός, Βαύκου ορχηστού κώμος επώνυμος, αβρά τις όρχησις και το σώμα εξυγραίνουσα" (βαυκισμός, βακχικός χορός, ονομαζόμενος έτσι από το χορευτή Βαύκο· ένας μαλακός χορός που κάνει το σώμα μαλθακό).
Σύμφωνα με τον Ησύχιο, έτσι ονομαζόταν και ένα είδος λυρικού τραγουδιού (ωδής), που προσαρμόστηκε στο χορό· "Ιωνική όρχησις και είδος ωδής προς όρχησιν πεποιημένον".

## Πηγή
*Οδηγός Πάνθεον, αρχαίοι ελληνικοί χοροί.

Κατηγορία:ελληνικοί χοροί
Κατηγορία:Αρχαίοι ελληνικοί χοροί
Γέρανος

Ο **Γέρανος** είναι αρχαίος χορός που εφηύρε, σύμφωνα με μια παράδοση, ο Θησέας.

Ο χορός λεγόταν έτσι γιατί απομιμούνταν το πέταγμα των γερανών σε σειρά. Ο Θησέας τον χόρεψε για πρώτη φορά στη Δήλο μαζί με τους επτά νέους και τις επτά νέες που έσωσε από τον Μινώταυρο στην Κρήτη. Οι κινήσεις του χορού επιζητούσαν να εκφράσουν τους πολύπλοκους ελιγμούς που οδηγούσαν μέσα από το λαβύρινθο προς τα έξω. Ο Πολυδεύκης (IV, 101) γράφει: "συνήθιζαν να χορεύουν το γερανό πολλοί μαζί, με τον ένα χορευτή πίσω από τον άλλο σε μια σειρά, ενώ τα άκρα της σειράς σε κάθε πλευρά τα κρατούσαν οι κορυφαίοι γύρω από τον Θησέα και [χόρευαν το γέρανο] πρώτα γύρω από τον Δήλιο βωμό, μιμούμενοι την έξοδο από το λαβύρινθο".
Ο αρχηγός (κορυφαίος) του γέρανου λεγόταν γερανουλκός· Ησ: "ο του χορού του εν Δήλωι γερανουλκός".

## Παραπομπές
*Οδηγός Πάνθεον, αρχαίοι ελληνικοί χοροί.

Κατηγορία:Αρχαίοι ελληνικοί χοροί
Αντιστροφή

**Αντιστροφή**, κατά την αρχαιότητα, λεγόταν η στροφή του χορού προς την αντίθετη διεύθυνση (από δεξιά προς αριστερά) κατά τη διάρκεια της δραματικής εκτέλεσης, δηλαδή το αντίθετο της στροφής. Αντιστροφή ονομαζόταν επίσης και η ωδή που τραγουδιόταν κατά τη στροφή του χορού. Αντιστροφή ήταν επίσης και το δεύτερο μέρος των λυρικών τραγουδιών στα αρχαία δράματα, που αντιστοιχούσε στο σχήμα στροφή - αντιστροφή.

## Παραπομπές
*οδηγός Πάνθεον, αρχαίοι ελληνικοί χοροί.

Κατηγορία:Αρχαίοι ελληνικοί χοροί
Κατηγορία:Ποιητικές μορφές
Καπνιστικές Ομάδες για την Τέχνη και την Εικαστική Συγκρότηση

Οι **Καπνιστικές Ομάδες για την Τέχνη και την Εικαστική Συγκρότηση** (**Κ.Ο.Τ.Ε.Σ.**) είναι ελληνικό πολιτικό κόμμα το οποίο ιδρύθηκε το 2009. Πρόεδρός του είναι ο επιχειρηματίας Νίκος Λούβρος. Το κόμμα αυτό υπεραμύνεται των δικαιωμάτων των καπνιστών.

## Ιστορικό
Στις 14 Ιουλίου 2009 κατέθεσε στο Συμβούλιο της Επικρατείας αίτηση ακύρωσης του Νόμου Αβραμόπουλου περί απαγόρευσης του καπνίσματος, μια πράξη που του έδωσε δημοσιότητα.

Το κόμμα εμφανίστηκε για πρώτη φορά στις βουλευτικές εκλογές του 2009 με συνδυασμό μόνο στην εκλογική περιφέρεια της Α΄ Αθηνών. Εντύπωση έκανε στον ελληνικό Τύπο η προβολή του κόμματος από εκπομπή του BBC στην οποία έγινε ειδική αναφορά στο κόμμα ως το πρώτο διεθνώς που υποστηρίζει τα δικαιώματα των καπνιστών. Στις εκλογές έλαβε 1.353 ψήφους, απασχολώντας τα Μ.Μ.Ε. και μετεκλογικά.

Ένα χρόνο μετά τις εκλογές, ο Νίκος Λούβρος κλήθηκε ως εκπρόσωπος του κόμματος σε ραδιοφωνική έρευνα με θέμα τα μέτρα της απαγόρευσης του καπνίσματος.

Στις βουλευτικές εκλογές 2019 ο Νίκος Λούβρος κατήλθε υποψήφιος με τον ΣΥ.ΡΙΖ.Α..

Στις εκλογές του Μαΐου 2023 το κόμμα κατήλθε αυτόνομα συγκεντρώνοντας πανελλαδικά 11.522 ψήφους, ενώ στις εκλογές του Ιουνίου ο Λούβρος δήλωσε πως υποστηρίζει το Κ.Κ.Ε..

## Άλλα χαρακτηριστικά
Οι αφίσες και τα εμβλήματα του κόμματος έκαναν ευρεία χρήση του ακρωνύμιου του κόμματος (Κ.Ο.Τ.Ε.Σ.). Το έμβλημα του κόμματος ήταν εικόνα με τρεις κότες και στην προβολή του χρησιμοποιήθηκε λογοπαίγνιο σχετικό με κότες («και στις βουλευτικές εκλογές ΚΟΤΕΣ τσιμπητό»). Το έμβλημα του κόμματος με τις κότες χρησιμοποιήθηκε αρκετές φορές σε άρθρα που αφορούσαν είτε αποκλειστικά το κόμμα είτε σε άρθρα που αφορούσαν και άλλα μικρότερα κόμματα, ακόμη και μετά τις εκλογές. Το λογοπαίγιο («...τσιμπητό»), έτυχε επίσης σημαντικής προβολής. Σημασία δόθηκε επίσης από τον τύπο στο ότι το όνομα, αλλά και οι σκοποί του κόμματος εκφράζουν πρωτοτυπία, χιούμορ, πλούσια φαντασία, αλλά και ότι έδωσαν (μαζί με άλλα κόμματα με ονόματα «μεταξύ σοβαρού και αστείου») «μια διαφορετική πινελιά στη σοβαροφάνεια του πολιτικού μας συστήματος».

## Παραπομπές


Κατηγορία:Ελληνικά πολιτικά κόμματα
Πετσόρα

Ο **Πετσόρα** (Ρωσ.:Печо́ра) είναι ένας από τους τρεις πολυυδρότερους ευρωπαϊκούς ποταμούς, αλλά οι κλιματολογικές συνθήκες της περιοχής που ρέει μειώνουν πολύ τη σημασία που θα μπορούσε να έχει σε άλλα γεωγραφικά πλάτη. Έχει μήκος 1.808 χλμ., έκταση λεκάνη απορροής 327.000 τετραγωνικά χιλιόμετρα και μέση ετήσια παροχή στις εκβολές του 4.060 κ.μ ανά δευτ. Πηγάζει από τη ζώνη των Ουραλίων και εκβάλλει στη Θάλασσα Μπάρεντς, εκεί που το νότιο άκρο της νήσου Νόβαγια Ζεμλιά (καινούργια γη) πλησιάζει την ευρωπαϊκή γη.

## Παραπομπές



Κατηγορία:Ποταμοί της Ρωσίας
Αερόπλοιο

thumb| Αερόπλοιο πάνω από την Νέα Υόρκη
Το **Αερόπλοιο** ή **Ζέπελιν** είναι ένα είδος αεροπλάνου που σχεδίασε και κατασκεύασε ο Κόμης Φερδινάνδος φον Ζέπελιν.

Η πρώτη πτήση του έγινε στις 2 Ιουλίου του 1900 από το αερόπλοιο LZ 1. Κατασκευάστηκε σε ένα ειδικά διαμορφωμένο χώρο στην πόλη Φρίντριχσχαφεν κοντά στη Λίμνη Κωνσταντίας. Ο σκελετός του ήταν κατασκευασμένος από αλουμίνιο, ενώ είχε 16 χώρους αποθήκευσης υδρογόνου που ήταν και το αέριο ανύψωσής του. Έφτανε τα 16 μίλια την ώρα με τις 2 μηχανές του ιπποδύναμης 16 αλόγων. 

Στις αρχές του 20ου αιώνα κατασκευάστηκαν πολλά αερόπλοια και εξελίχθηκαν τεχνολογικά πραγματοποιώντας πολλές πτήσεις αρχικά μεταξύ γερμανικών πόλεων, ενώ κατά τον Α΄ Παγκόσμιο Πόλεμο τα αερόπλοια χρησιμοποιήθηκαν και για πολεμικούς σκοπούς. Μετά το πέρας του πολέμου άρχισαν να πραγματοποιούνται με τα Ζέπελιν και διηπειρωτικά επιβατικά δρομολόγια χωρίς στάση με μεγάλη επιτυχία, πολύ πριν αποκτήσουν τα αεροπλάνα τη δυνατότητα να πραγματοποιήσουν τέτοια μακρινά ταξίδια, καθιστώντας το ως το πλέον δημοφιλές μέσο μεταφοράς της εποχής. Ωστόσο ένα ατύχημα του αερόπλοιου LZ 129 Χίντενμπουργκ στις 6 Μαΐου 1937, που εξερράγη πάνω από το Νιου Τζέρσεϊ, κοστίζοντας τη ζωή σε 36 άτομα μπροστά στα μάτια χιλιάδες κόσμου και δημοσιογράφων, ανέστρεψε το θετικό κλίμα και έθεσε τέλος στην περαιτέρω ανάπτυξη και εμπορική χρήση των αερόπλοιων. Παρά το γεγονός πως διατάχθηκε έρευνα για τα αίτια, πολλοί υποστηρίζουν ακόμα και σήμερα ότι ήταν δολιοφθορά και ότι υπήρχε βόμβα στο χώρο αποσκευών.
left|thumb|Νέας τεχνολογίας αερόπλοιο Zeppelin NT
Σήμερα κατασκευάζονται νέας τεχνολογίας αερόπλοια από την ίδια εταιρία του Φερδινάνδου φον Ζέπελιν στο Φρίντριχσχαφεν της Γερμανίας με την ονομασία Zeppelin NT ("**N**eue **T**echnologie", Γερμανική λέξη για Νέα Τεχνολογία) και τα οποία χρησιμοποιούνται τόσο για τουριστικούς σκοπούς όσο και για ειδικούς σκοπούς όπως επιστημονικές παρατηρήσεις και εποπτεία περιοχών.

## Παραπομπές


## Εξωτερικοί σύνδεσμοι
* Zeppelin NT

Κατηγορία:Εναέρια μέσα μεταφοράς
Άμπελος Σύρου

Η **Άμπελος**, γνωστή στους ντόπιους και ως **νησάκι (της) Φάμπρικας**, είναι μικρή βραχονησίδα στις νότιες ακτές του νησιού της Σύρου, σε γεωγραφικές συντεταγμένες πλάτος 37°23΄30΄΄ Βόρειο και μήκος 24°57΄22΄΄ Ανατολικό..

## Γενικές πληροφορίες
Είναι ακατοίκητη και βρίσκεται απέναντι από την παραλία της Φάμπρικας (ανατολικά του χωριού Βάρη) και στην είσοδο του μικρού ομώνυμου λιμανιού. Διοικητικά ανήκει στη Δημοτική Ενότητα Ποσειδωνίας, η οποία υπάγεται στον Δήμο Σύρου - Ερμούπολης. Πριν το Πρόγραμμα Καλλικράτης υπαγόταν στον Δήμο Ποσειδωνίας.

Το υψόμετρο της βραχονησίδας δεν ξεπερνάει τα 10 μέτρα. Η χλωρίδα της αποτελείται από θαμνώδη βλάστηση (θυμάρι, αλμύρα), ενώ πριν μερικά χρόνια φυτεύτηκαν στο νησί από τους ντόπιους μερικά αλμυρίκια. Στην πανίδα του έχουν παρατηρηθεί τρωκτικά, αποδημητικά πουλιά και γλάροι.

## Εξωτερικοί σύνδεσμοι
* Δήμος Σύρου - Ερμούπολης 

Αμπελος
Καστέλ Καζανόβα

Το **Καστέλ Καζανόβα** (ιταλικά : *Castel Casanova*, γερμανικά : *Castello Neuhaus*), είναι κάστρο της βόρειο-ανατολικής Ιταλίας. Βρίσκεται στις Άλπεις στην κοιλάδα Βάλε Αουρίνα στην περιφέρεια Τρεντίνο-Άλτο Άντιτζε.

Το κάστρο είναι γνωστό και σαν **Castello Neuhaus** το σημερινό όνομα στην πραγματικότητα είναι η απόδοση του ονόματος από τα γερμανικά στα ιταλικά πριν τον Β' παγκόσμιο πόλεμο από την φασιστική κυβέρνηση της Ιταλίας. Με την ονομασία *Neuhaus* ήταν γνωστό στον μεσαίωνα το Καστέλο Τούρες, στους άρχοντες του ανήκε το Καζανόβα.

Το κάστρο χτίστηκε μεταξύ 1240 και 1245 από τους άρχοντες του Τάουφερ, σε περίοδο πολέμου κατά των αρχόντων της Ροντάνκ (Rodank). Το 1248 αναφέρεται ότι ο μητροπολίτης του Μπρίξεν ζήτησε την κατεδάφιση του αλλά αυτό δεν έγινε. Με το πέρασμα των χρόνων το κάστρο πέρασε σε παρακμή κι άλλαξε πολλούς ιδιοκτήτες έως το 1914 που έγινε ανοικοδόμηση του. 

Στην πλατεία κάτω από το κάστρο, χτίστηκε το 1601 ένα μικρό εκκλησάκι, ενώ το παλάτι του κάστρου ξαναχτίστηκε στις αρχές του εικοστού αιώνα. Το 1752 αναφέρεται ιδιοκτήτης του ο *Count Künigl* όπου έχτισε την κατοικία του στις πλαγιά του λόφου σε στυλ μπαρόκ. Έπειτα πέρασε στην ιδιοκτησία οικογένειας καλλιτεχνών και χρησιμοποιήθηκε σαν εργαστήρι, και το 1924 στην ιδιοκτησία του Κόμη *Cäsar Straßaldo-Grafenberg *. 

Στο κάστρο φιλοξενήθηκε την περίοδο 1422-1426 ο Όσβαλντ φον Βολκενστάιν *(Oswald von Wolkenstein)*, ένας από τους πιο διάσημους ποιητές και συνθέτες του δέκατου πέμπτου αιώνα στην Αυστρία. Έγραψε για το τοπίο και τις όμορφες γυναίκες της κοιλάδας Τάουφερ (Tauferer).

## Παραπομπές


## Βιβλιογραφία
*  Art. Burg Neuhaus in Magdalena Hörmann-Weingartner (a cura di), Tiroler Burgenbuch, vol. IX: Pustertal, Bolzano, Athesia, 2003.

## Εξωτερικοί σύνδεσμοι
*Η επίσημη ιστοσελίδα του Κάστρου (σε ιταλικά & γερμανικά)
*Σελίδα για το κάστρο Castello di Casanova a Gais in Alto Adige (στα ιταλικά )

ΚαζανοβαΚαστελ
Καστέλο ντι Τσέλα

Το **Καστέλο ντι Τσέλα** (ιταλικά : *Castello di Chela*, γερμανικά : *Kehlburg*), είναι κάστρο της βόρειο-ανατολικής Ιταλίας. Βρίσκεται στις Άλπεις στην κοιλάδα Τουρές στην περιφέρεια Τρεντίνο-Άλτο Άντιτζε στα 1188 μέτρα υψόμετρο στην πόλη Μπρουνίκο. 

Στην περιοχή που βρίσκεται το κάστρο στα τέλη του δεκάτου αιώνα ήταν το αγρόκτημα ενός ευγενή του * Liuto* . Το 995 αγοράστηκε από τον επίσκοπο του Μπρίξεν που έψαχνε έκταση να χτίσει οχυρωμένη κατοικία, αλλά δεν κατάφερε να το αποπερατώσει και οι εργασίες κατασκευής συνεχίστηκαν και από τους διαδόχους του. Το κάστρο μετά από λίγα χρόνια πέρασε στην κατοχή της εκκλησίας όπου για χρόνια το νοίκιαζε σε διάφορες οικογένειες , το 1433 αναφέρεται ο *Jakob IV di Lutago* και το 1487 η οικογένεια *Dinkhauser di Gais*. 

Το 1545 το κάστρο βρισκόταν σε κατάσταση ερείπωσης αγοράστηκε από τον Χανς φον Ροστ όπου ξεκίνησε ανακατασκευή του για την τελειώσει ο γιος του Καρλ Γιόχαν. Το κάστρο έμεινε στην οικογένεια Ροστ πάνω από 350 χρόνια όταν το 1891 πουλήθηκε στον επίσκοπο του Κόζιτσε *Bubics Zigmund* . Στο κάστρο είχε φιλοξενηθεί και ο Χέρμαν φον Γκιλμ μεγάλος αυστριακός μουσικός της όπερας. 

Μετά τον Α΄παγκόσμιο πόλεμο πέρασε στην κατοχής της Ιταλίας, έως τότε ανήκε στην Αυστρία. Έπειτα πέρασε στην ιδιοκτησία της οικογένειας Βασκελάρι (Vascellari) όπου το πούλησαν το 1997. Στις 30 Απριλίου 1944 μια μεγάλη πυρκαγιά κατέστρεψε μεγάλο μέρος του κτιρίου και δεν ανακατασκευάστηκε ποτέ. Από τότε δέχτηκε επισκέψεις κλεφτών και πολλούς βανδαλισμούς, σήμερα απαγορεύεται η πρόσβαση σε αυτό λόγω φόβου κατάρρευσης.

Στον χώρο του κάστρου υπάρχει ο ναός του Αγίου Έρασμου που κτίστηκε το 1113.

## Παραπομπές


## Βιβλιογραφία
*Art. Kehlburg in Tiroler Burgenbuch, vol. 9: Pustertal, a cura di Oswald Trapp-Magdalena Hörmann-Weingartner, Bolzano-Innsbruck-Vienna, Athesia-Tyrolia, 2003, pp. 229-248.

ΤσελαντιΚαστελο
Βυζαντινό Μουσείο Βέροιας

Το **Βυζαντινό Μουσείο** της Βέροιας στεγάζεται στον Μύλο του Μάρκου, ένα πρόσφατα ανακαινισμένο βιομηχανικό κτίριο των αρχών του αιώνα, το οποίο βρίσκεται στη γειτονιά της διατηρητέας συνοικίας της Κυριώτισσας, στεγάζοντας στοιχεία του μεσαιωνικού βυζαντινού πολιτισμού της εποχής.

Εγκαινιάστηκε το 2002. Το κτίριο είναι ορθογωνικό, πέτρινο, τετραώροφο, τυπικό δείγμα της αρχιτεκτονικής βιομηχανικών κτιρίων αυτής της περιόδου.

Βασικοί χρονολογικοί σταθμοί της ιστορίας του είναι η περίοδος κατά την οποία κτίζεται μεταξύ των ετών 1908-1911, τα χρόνια της λειτουργίας του μύλου από το 1911 μέχρι τη δεκαετία του 1960, η εποχή της εγκατάλειψης από το ’60 μέχρι τον Αύγουστο του 1981, οπότε και καταστράφηκε ολοσχερώς από πυρκαγιά, η φάση της αποκατάστασης – επανάχρησης στα μέσα της δεκαετίας του ’90 και η απόδοση του ως μουσείο το 2002.

Περιλαμβάνει τρεις ορόφους, συνολικού εμβαδού 720 τ.μ. Περιλαμβάνει συλλογή φορητών εικόνων, τοιχογραφίες από ναούς και κοσμικά κτίρια, ψηφιδωτά δάπεδα, χειρόγραφα και παλαίτυπα, έργα αγγειοπλαστικής και μικροτεχνίας, νομίσματα και ξυλόγλυπτα, ταφικά ευρήματα, αρχιτεκτονικά γλυπτά και μαρμάρινες επιγραφές.

## Παραπομπές

## Πηγές

* http://www.byzantine-museum-veria.gr/

Βεροιας
Κατηγορία:Βέροια
Κατηγορία:Μουσεία στην Κεντρική Μακεδονία
Οικογένεια Κούνδουρου

Η **οικογένεια Κούνδουρου** είναι παλιά πολιτική οικογένεια από τα Σφακιά της Κρήτης.

## Μέλη
### Βασικός κορμός/κλαδί Σκορδύληδων. Ρίζα,  Πετρές Ασκύφου/Θόλος Χώρας Σφακίων

***Μανούσος Κούντουρος/άκης**

:άρρενα τέκνα:
:* **Ιωάννης Κούντουρος/άκης**
:**Ρούσσος Κούνδουρος, έμπορος, συνιδρυτής, με τον πρωτεξάδελφό του Ρούσσο του Γεωργίου, ναυτιλιακής εταιρείας στο Ηράκλειο, πληρεξούσιος Εμπρόσγιαλου (1866), συζ. Μαρίας Ανδρ. Μανουσέλη, άρρενα τέκνα:
:***Ιωάννης/Γιάγκος Κούνδουρος, έμπορος, χρηματοδότης της Μεταπολιτευτικής Επανάστασης
:***Μανούσος Κούνδουρος, δικαστής, αρχηγός "τυχερής" Επανάστασης/Πρόεδρος Μεταπολιτευτικής Επιτροπής (1895), Σύμβουλος (υπουργός) του Ύπατου Αρμοστή Γεώργιου επί Κρητικής Πολιτείας, βουλευτής Ρεθύμνης και Γενικός Διοικητής Κρήτης, μετά την Ένωση (1913), συζ. Χρυσής Γ. Χατζηγρηγόρη, άρρενα τέκνα:
:****Λασθένης-Ρούσσος, δικηγόρος, έλαβε μέρος στην Εθνική Αντίσταση (ΕΔΕΣ) και σκοτώθηκε στην Ήπειρο.
:****Νέαρχος-Γεώργιος, δικηγόρος, δώρισε στο Ελληνικό Δημόσιο (1979) την οικογενειακή κατοικία στα Χανιά.
:****Αρίστων, πολιτικός μηχανικός
:***Γεώργιος Κούντουρος/άκης**, πληρεξούσιος Εμπρόσγιαλου (1866), σύζ. Χρυσής Μανουσέλη, άρρενα τέκνα:
:**Ρούσσος Κούνδουρος, οπλαρχηγός, οικιστής Αγίου Νικολάου Λασιθίου, συνιδρυτής, με τον πρωτεξάδελφό του Ρούσσο του Ιωάννη, ναυτιλιακής εταιρείας στο Ηράκλειο, και πυρηνελαιουργείου στον Άγιο Νικόλαο, σύζ. Ελένης Ιω. Βαρδινογιάννη, άρρενα τέκνα:
:***Γεώργιος, έμπορος
:***Ιωάννης, έμπορος, ιδρυτής βιοτεχνίας αλουμινίου στον Πειραιά, Ηπειρομάχος, με τον πεθερό του Ιωάννη Αναγνωστάκη
:***Ιωσήφ Κούνδουρος, δικηγόρος, βουλευτής, υπουργός, άρρενα τέκνα:
:****Ρούσσος Ι. Κούνδουρος, πρωτεργάτης της ελεύθερης ραδιοφωνίας
:****Νίκος Κούνδουρος, σκηνοθέτης 
:****Γιώργος, δημοσιογράφος
:**Ιωσήφ Κούνδουρος, έμπορος
:***Γεώργιος, έμπορος
:***Ρούσσος, δικηγόρος
:**Ανδρέας Κούνδουρος, οπλαρχηγός, έμπορος, συζ. Σμαράγδης Στρ. Βουρδουμπά, άρρενα τέκνα:
:***Ρούσος Α. Κούνδουρος, δικηγόρος, βουλευτής, ήρωας της Εθνικής Αντίστασης (ΕΑΜ), εκτελέσθηκε στην Αγυιά Χανίων (1944), συζ. Μαρίας Ιω. Παντερμαράκη, άρρενα τέκνα:
:****Ανδρέας, δικηγόρος
:****Ιωάννης, δημ. υπάλληλος
:****Ιωσήφ, πολ. μηχανικός
:****Τίτος, Αντιπρόεδρος Συμβουλίου της Επικρατείας ε.τ.
:***Ιωσήφ, δικηγόρος, έπαρχος Αλεξανδρούπολης
:***Γεώργιος, τραπεζοϋπάλληλος, συζ. Μαρίας Γ. Συγγελάκη, άρρεν τέκνο:
:****Ιωάννης, πολ. μηχανικός
:***Στυλιανός Κούνδουρος, έμπορος, δήμαρχος Αγίου Νικολάου, βουλευτής, Γενικός Διοικητής Κρήτης, υπουργός, συζ. Κυριακής Λανδράκη, άρρενα τέκνα: 
:****Ρούσσος, δικηγόρος
:****Ανδρέας, δικηγόρος, μουσικός 
:***Κανάκης Κούντουρος/άκης**, έμπορος, αγωνιστής του 1866, συζ. Ελένης Γιαμπιτζάκη, άρρενα τέκνα:
:**Ιωσήφ Κούνδουρος, εργολάβος, αγωνιστής του 1895, συζ. Βασιλικής Παντερμάκη, άρρενα τέκνα:
:***Γεώργιος, επιχειρηματίας
:***Μανούσος, επιχειρηματίας
:**Γεώργιος, αξιωματικός Χωροφυλακής
:**Ευθύμιος, τυπογράφος
:**Μανούσος, τυπογράφος
:**Νικόλαος, έμπορος
Πρόεδρος της Δημοκρατίας του Μπασκορτοστάν

Ο **Πρόεδρος του Μπασκορτοστάν** είναι η υψηλότερη θέση εκτελεστικής εξουσίας του ομοσπονδιακού υποκειμένου της Δημοκρατίας του Μπασκορτοστάν.

Ο Πρόεδρος του Μπασκορτοστάν διορίζεται για πενταετή θητεία και πρέπει να είναι πολίτης της Ρωσικής Ομοσπονδίας και τουλάχιστον τριάντα ετών.

Από τον Ιούνιο του 2010 ο πρώτος και ο μόνος Πρόεδρος του Μπασκορτοστάν είναι ο Μουρταζά Ρακίμοβ , ο οποίος κατέχει το αξίωμα αυτό από την 12 Δεκεμβρίου 1993. Έχει επανεξελέγη δύο φορές στις  4 Ιουνίου 1998 και στις  21 Δεκεμβρίου 2003 Η διαδικασία εκλογής καταργήθηκε το 2006, όταν ο Ρακίμοβ διορίστηκε Πρόεδρος της Συνέλευσης της Δημοκρατίας του Μπασκορτοστάν σύμφωνα με τις συστάσεις του Προέδρου της Ρωσίας, Βλαντίμιρ Πούτιν.

## Ιστορία

## Κατάλογος Προέδρων της Δημοκρατίας του Μπασκορτοστάν
Μέχρι στιγμής, οι πρόεδροι της Δημοκρατίας του Μπασκορτοστάν έχουν υπάρξει:

## Παραπομπές


## Εξωτερικοί σύνδεσμοι
*Πρόεδρος της Δημοκρατίας του Μπασκορτοστάν

Κατηγορία:Πολιτική της Δημοκρατίας του Μπασκορτοστάν
Καστέλο Τούρες

Το **Καστέλο Τούρες** ή **Μπούργκ Τάουφερ**, *Κάστρο του Τούρες*, (ιταλικά : Castello di Tures, γερμανικά : Burg Taufers), είναι κάστρο της βόρειο-ανατολικής Ιταλίας. Βρίσκεται χτισμένο στην κορυφή ενός λόφου στις Άλπεις στην κοιλάδα Πουστερίας στην περιφέρεια Τρεντίνο-Άλτο Άντιτζε.

Αρχικά ανήκε στους *κύριους του Τάουφερ* , αργότερα πέρασε στην δικαιοδοσία του μητροπολίτη του Μπρίξεν και από τον 15ο αιώνα μετατράπηκε σε οχυρωμένη κατοικία. Αργότερα έγινε ιδιοκτησία του κόμη του Τιρόλο , ακολούθησαν πολυάριθμοι ιδιοκτήτες έως το 1813. Τότε το κάστρο που βρισκόταν σε κακή κατάσταση πέρασε στην ιδιοκτησία του Ludwig Lobmeyr  που το εξόπλισε με νέα έπιπλα και το συντήρησε. Μετά τον δεύτερο παγκόσμιο πόλεμο στο κάστρο εγκαταστάθηκαν μοναχοί μέχρι το 1977 που αγοράστηκε από το *Ινστιτούτο συντήρησις των κάστρων του Νοτίου Τιρόλο*. 

Το κάστρο που είναι διατηρημένο , έχει 64 δωμάτια από τα οποία τα 24 είναι εξ ολοκλήρου κατασκευασμένα από ξύλο, στο εκκλησάκι υπάρχουν τοιχογραφίες από την σχολή του Μιχαέλ Πασέρ. Μεγάλο ενδιαφέρoν έχουν οι καλοδιατηρημένη βιβλιοθήκη , το οπλοστάσιο , η αίθουσα του δικαστηρίου, η αίθουσα των πολιτικών αρχών ενώ διαθέτει και φυλακή. 

Το κάστρο χρησιμοποιείται για συναυλίες κι εκθέσεις, ενώ επανειλημμένα χρησιμοποιήθηκε σε γυρίσματα ταινίας και τηλεοπτικών σειρών.

## Παραπομπές


## Βιβλιογραφία
* Hans-Christoph von Hohenbühel, *Castel Taufers. Guida storico-artistica*, Bolzano, Südtiroler Burgeninstitut, 1992.
*  Lorenzo Confortini, *Burgen und Schlösser, Städte und Festungen. Architekturzeichnungen und Veduten / Borghi, Città, Castelli e Fortezze. Raccolta di vedute disegnate alla maniera antica*, Modena, 2005 (con illustrazione del castello).
*  Bertl Sonnleitner, *Hieronymus Gassner. Vom Benediktinermönch zum Schlossherrn. Aus dem Mostviertel ins Tauferer Ahrntal*, Ybbsitz e Campo Tures, 2008.

## Εξωτερικοί σύνδεσμοι
* Südtiroler Burgeninstitut Ιστοσελίδα του Ινστιτούτου συντήρησις των κάστρων του Νοτίου Τιρόλο

ΤουρεςΚαστελο
SCAVAS

μικρογραφία|Το λογότυπο της εταιρείας
Τα **SCAVAS** ήταν αυτοκίνητα ελληνικής προέλευσης, τα οποία άρχισαν να σχεδιάζονται από το μηχανικό Βασίλειο Σκάβα το 1969.

Ο Σκάβας, αφού απέκτησε εμπειρία από την εργασία του στην Βιαμάξ, ξεκίνησε το πρώτο του σχέδιο αυτοκινήτου το 1969, αναλαμβάνοντας ολόκληρη την ανάπτυξη του οχήματος με τρία μοντέλα: το Scavas 1 το 1973, το κομψό Scavas 2 το 1992, και το Scavas 3 του 1996.

## Μοντέλα
Το SCAVAS 1 ήταν ένα σπορ αυτοκίνητο με κινητήρα NSU 1200, το  οποίο παρουσιάστηκε το 1973 και πήρε άδεια κυκλοφορίας αλλά έμεινε ως πρωτότυπο. Το SCAVAS 2 παρουσιάσθηκε το 1992 και προοριζόταν για παραγωγή. Και ο τύπος αυτός έλαβε άδεια κυκλοφορίας αλλά όχι άδεια παραγωγής, ενώ το SCAVAS 3 (1996) δεν ξεπέρασε ποτέ το στάδιο σχεδίασης.

## Παραπομπές

## Βιβλιογραφία
* Λ.Σ. Σκαρτσής και Γ.Α. Αβραμίδης,  "Made in Greece", Typorama/Επιστημονικό Πάρκο Πάτρας, Πάτρα (2003)  ISBN 960-7620-30-5
* L.S. Skartsis, "Greek Vehicle & Machine Manufacturers 1800 to present: A Pictorial History", Bookstars, Athens (2013) ISBN 978-960-571-009-5

Κατηγορία:Πρώην επιχειρήσεις της Ελλάδας
Αμαρτωλές γυναίκες

[μικρογραφία|260x260εσ|Η [Λίζαμπεθ Σκοτ και ο Βαν Χέφλιν σε σκηνή της ταινίας]]
Το ***Αμαρτωλές γυναίκες*** (Πρωτότυπος τίτλος: *The Strange Love Of Martha Ivers*) είναι Αμερικανικό φιλμ νουάρ του 1946, σε παραγωγή Χαλ Ουόλις και σκηνοθεσία του Λιούις Μάιλστοουν. Πρωταγωνιστούν οι Μπάρμπαρα Στάνγουικ, Κερκ Ντάγκλας και  Βαν Χέφλιν.

## Πλοκή

Η Μάρθα (Μπάρμπαρα Στάνγουικ), ο Γουόλτερ (Κερκ Ντάγκλας) κι ο Σαμ (Βαν Χέφλιν) συνδέονται από τα νεανικά τους χρόνια με ένα θανάσιμο μυστικό. Δεκαετίες αργότερα, η Μάρθα και ο Γουόλτερ έχουν παντρευτεί, εκείνη είναι επιτυχημένη μεγαλοβιομήχανος, εκείνος φιλόδοξος εισαγγελέας. Όταν όμως ο Σαμ επιστρέφει απροειδοποίητα στην πόλη το ζευγάρι αρχίζει να αναρωτιέται: πρόκειται για μια απλή επίσκεψη, ή μήπως η άφιξή του συνδέεται άμεσα με το καλά κρυμμένο μυστικό; Παράλληλα στην καρδιά της Μάρθας αναζωπυρώνεται το κρυμμένο τόσα χρόνια πάθος της για τον Σαμ. Η Τόνι (Λίζαμπεθ Σκοτ) μια πρώην κρατούμενη, μπαίνει στη ζωή του Σαμ και ανακαλύπτει τη μυστηριώδη σχέση που συνδέει αυτόν με την Μάρθα και τον Γουόλτερ.

## Παραλειπόμενα
*Πρόκειται για το κινηματογραφικό ντεμπούτο του Κερκ Ντάγκλας. Ο παραγωγός της ταινίας Χαλ Ουόλις έψαχνε ένα νέο όνομα για το ρόλο του Γουόλτερ Ο'Νιλ και πάνω σε συζήτηση που είχε με την Λορίν Μπακόλ εκείνη του πρότεινε τον συμφοιτητή της από τη δραματική σχολή Ισούρ Ντέμσκι, που μετονομάστηκε Κερκ Ντάγκλας.
*Η ταινία αποτελεί ελεύθερη προσαρμογή διηγήματος του θεατρικού συγγραφέα Τζον Πάτρικ.
*Υπήρξε υποψήφια για Χρυσό Φοίνικα στο Φεστιβάλ των Καννών. 

## Όσκαρ
Η ταινία έλαβε μια υποψηφιότητα για Όσκαρ Καλύτερου Πρωτότυπου Σεναρίου στην τελετή του 1947, αλλά έχασε από την ταινία *Ο έβδομος πέπλος (The Seventh Veil)*. 

## Παραπομπές


## Εξωτερικοί σύνδεσμοι

*

Κατηγορία:Αμερικανικές ταινίες της δεκαετίας 1940
Κατηγορία:Ταινίες του 1946
Κατηγορία:Αγγλόφωνες ταινίες
Κατηγορία:Αμερικανικές δραματικές ταινίες
Κατηγορία:Φιλμ νουάρ
Κατηγορία:Αμερικανικές ασπρόμαυρες ταινίες
Κατηγορία:Ταινίες σε σκηνοθεσία Λούις Μάιλστοουν
Κατηγορία:Ταινίες με μουσική σύνθεση Μίκλος Ρόζα
Κατηγορία:Ταινίες παραγωγής Paramount Pictures
Κατηγορία:Ταινίες σε παραγωγή Χαλ Ουόλις
Πανελλήνιο πρωτάθλημα ανώμαλου δρόμου ανδρών 1926

Tο **[[Πανελλήνιο πρωτάθλημα ανώμαλου δρόμου ανδρών]] του 1926** διεξήχθη την Κυριακή 7 Μαρτίου 1926, στην Αθήνα με διοργανωτή στον ΣΕΓΑΣ, έπειτα από διακοπή δύο ετών, αφού το προηγούμενο είχε γίνει το 1923. Η εκκίνηση και ο τερματισμός έγιναν στο Παναθηναϊκό Στάδιο. Νικητής σύλλογος αναδείχθηκε ο **[[Εθνικός Γ.Σ.]]**, στον οποίο απονεμήθηκε το επαμειβόμενο έπαθλο του ΣΕΓΑΣ, το οποίο το 1923 είχε κερδίσει ο Πανιώνιος.

## Χρονικό των αγώνων
Στους αγώνες δήλωσαν συμμετοχή επτά σύλλογοι Αθηνών, Πειραιώς, Αμαρουσίου και Θεσσαλονίκης με 54 αθλητές, από τους οποίους "ελάχιστοι απέσχον, εκ των μετασχόντων δε οι πλείστοι επεράτωσαν κανονικώς την διαδρομήν, ήτις ήτο οκτώ περίπου χιλιομέτρων με εκκίνησιν και τέρμα το Στάδιον". Οι αθλητές διαιρέθηκαν σε δύο κατηγορίες. Στην α΄ κατηγορία εντάχθηκαν όσοι είχαν στο παρελθόν πετύχει πρώτη ή δεύτερη νίκη σε αγώνες δρόμων αντοχής και οι υπόλοιποι τοποθετήθηκαν στη β΄. Η διαδρομή είχε μήκος 7.500μ, από τα οποία 1.200μ εντός σταδίου, 1.200μ σε οδούς της πόλης και 5.100μ σε ανώμαλο έδαφος. Οι αθλητές εκκίνησαν από το Παναθηναϊκό Στάδιο, κινήθηκαν εντός αυτού για 1,5 στροφή και εξήλθαν από τα προπύλαια. Συνέχισαν δια των οδών: Ανέτης, Ερατοσθένους, Αρχιμήδους και έστριψαν αριστερά στο λόφο ως τον ΝΑ τοίχο του Α΄ Νεκροταφείου. Ακολουθώντας την ευθεία μετά το πέρας του τοίχου διέσχισαν δύο λόφους ως την έπαυλη Δούγκα και έπειτα κατηφόρισαν προς τα πεδινά, όπου μεμονωμένη οικία στα δεξιά του οικισμού "Κοπανά". Μετά έστριψαν δεξιά με πορεία προς το εργοστάσιο Μαλτσινιώτη, επανήλθαν στην έπαυλη Δούγκα και επέστρεψαν κάνοντας την αντίστροφη πορεία. Τη σηματοδότηση της διαδρομής για τη διευκόλυνση των δρομέων είχε προετοιμάσει το Σώμα Ελλήνων Προσκόπων. Επίσης, είχε προβλεφθεί η παρουσία αυτοκινήτου στο μέσον περίπου της διαδρομής για την παραλαβή όσων εγκατέλειπαν.

Νικητής στο ατομικό αναδείχθηκε ο Αλέξανδρος Κράνης του Εθνικού Αθηνών, όπως το 1923. Στον ατομικό αγώνα 2ας κατηγορίας νίκησε ο Αυγίνης του Ηρακλή Θεσσαλονίκης. Στο ομαδικό επικράτησε ο Εθνικός Γ.Σ. με τους αθλητές: Αλ. Κράνη, Καμφόλα και Ι. Κράνη. Για τον υπολογισμό της ομαδικής (αρνητικής) βαθμολογίας προστέθηκαν οι θέσεις που κατέλαβαν οι τρεις καλύτεροι αθλητές του κάθε συλλόγου με βάση τους χρόνους που έφεραν, ανεξάρτητα αν έτρεξαν στην 1η ή 2η κατηγορία. Ιδιαίτερη εντύπωση προκάλεσε η ομάδα του Ηρακλή Θεσσαλονίκης, που τερμάτισε στη δεύτερη θέση, η οποία αποτελείτο από στρατιώτες Γ΄ Σώματος Στρατού και είχαν προπονηθεί με τη φροντίδα του φίλαθλου διοικητή του Σώματος αντιστράτηγου Ζαφειρίου και του παλιού πρωταθλητή αρχίατρου Χριστόπουλου.

Κατά τη διάρκεια της τέλεσης του αγώνα δρόμου, στο Στάδιο διεξήχθησαν τρία ματς από το πρωτάθλημα βόλεϊ που διοργάνωνε ο Πανιώνιος Γ.Σ.

## Τα αποτελέσματα

## Πηγές
* "Ο χθεσινός αγών ανωμάλου δρόμου", εφ. "Σκριπ", 8/3/1926.
* "Ο αγών ανωμάλου δρόμου", εφ. "Εμπρός", 7/3/1926.
* Ο χθεσινός αγών ανωμάλου δρόμου", εφ. "Εμπρός", 8/3/1926.

Κατηγορία:Στίβος το 1926
Ανδρων
Κατηγορία:Διοργανώσεις στίβου στην Αθήνα
Καστέλ Βόλκενσταϊν

thumb|200px|Το κάστρο σε χαρακτικό του 1850
Το **Καστέλ Βόλκενσταϊν** ή **Μπουργκ Βόλκενσταϊν**, *Κάστρο Βόλκενσταϊν*, (ιταλικά : Castel Wolkenstein, γερμανικά : Burg Wolkenstein), είναι κάστρο του νότιου Τιρόλου στην βορειοανατολική Ιταλία. Βρίσκεται στον Ιταλικό δήμο Σέλβα ντι Βαλ Γκαρντένα στις Δολομιτικές Άλπεις στην περιφέρεια Τρεντίνο-Άλτο Άντιτζε.

## Ιστορία του κάστρου
Το κάστρο είναι η έδρα του οίκου των Βόλκενσταϊν-Τρόστμπουργκ του Τιρόλου. Το κάστρο χτίστηκε τον δέκατο τρίτο αιώνα, σε μια στενή κοιλάδα μέσα σε μια σχισμή των Άλπεων. Δεν είχε μάλιστα σε όλες τις πλευρές τοίχο χτισμένο αλλά χρησιμοποιήθηκαν τα πετρώματα του βουνού. Το 1237 αναφέρεται ότι ανήκε στον *Άρνολντ φον Μάουλραπ*, το κτίριο στη συνέχεια πέρασε στα χέρια του οίκου των *φον Καστελρούτ*. Το 1293 ανήκε στην οικογένεια *φον Πράντελ Φιλλάντερς* όπου η τελευταία απόγονος παντρεύτηκε το 1360 κάποιον *Βόλκενσταϊν* από τον οποίο απέκτησε και το σημερινό του όνομα. 

Το κάστρο σήμερα είναι ερειπωμένο , ελάχιστα ίχνη σώζονται από τα εξωτερικά του τείχη και ερείπια κτιρίων. Εδώ, αναφέρει μια τοπική παράδοση ότι πέρασε κάποια από τα παιδικά του καλοκαίρια, ο Αυστριακός ποιητής και συνθέτης Όσβαλντ φον Βόλκενσταϊν (Oswald von Wolkenstein) κάτι που σήμερα αμφισβητείται.

## Παραπομπές


## Βιβλιογραφία
*  *Il paesaggio fortificato - Castelli e residenze*. Di Flavio Conti Pubblicato da Taylor & Francis, 2004 ISBN 88-09-04006-6

## Πηγές
* Franz Huter (Hrsg.): *Handbuch der historischen Stätten. Österreich. Band 2: Alpenländer mit Südtirol.* Kröner, Stuttgart 1966, S. 577
* M. Perlunger: *Ruine Wolkenstein.* In: *Der Schlern*, 1, 1920, S. 388–389
* Anton Schwob: *Oswald von Wolkenstein. Eine Biographie.* Athesia, Bozen 1977, S. 15 f., ISBN 88-7014-073-3
* Otto Stolz: *Politisch-historische Landesbeschreibung von Südtirol.* Schlern-Schriften Bd. 40. Innsbruck 1937–1939, S. 381–384
* Nicolò Rasmo: *Wolkenstein.* In: Oswald Trapp: *Tiroler Burgenbuch. Band IV: Eisacktal.* 2. Auflage. Athesia, Bozen 1984, ISBN 88-7014-366-X, S. 223–234.

## Εξωτερικοί σύνδεσμοι
* 

ΒολκενσταινΚαστελ